Diari Oficial de la Generalitat Valenciana


Sumari del DOGV 4135, del 26-11-2001 (2001/10819)

Notificació a Horno Sagasta, SL. Expedient número SA-78/2001.
-------------------------------------------------------------

### Dades del document

Número de DOGV
:   4135

Data del DOGV
:   26-11-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/10251


Organisme emissor
:   Conselleria de Sanitat

Tipus de document
:   Anunci

Notificació a Horno Sagasta, SL. Expedient número SA-78/2001. [2001/M10997]
  
Com que no ha sigut possible comunicar en el domicili de la persona interessada la notificació que tot seguit es transcriu, es publica en el Diari Oficial de la Generalitat Valenciana segons el que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú.
  
«Vist l'escrit de data 12.02.2001, en què s'informava que havia de sol·licitar la convalidació de l'autorització sanitària i número de RGSA 20.28616/V segons l'article 9 del Reial Decret 1.712/1991, de 29 de novembre, que regula el Registre General Sanitari d'Aliments.
  
Vist que ha transcorregut el termini concedit sense que s'haja presentat cap sol·licitud de convalidació.
  
Atés el que disposa l'article 9 del Reial Decret 1.712/1991, de 29 de novembre, que regula el Registre General Sanitari d'Aliments, acorde:
  
Iniciar l'expedient número SA-78/2001, d'anul·lació de l'autorització sanitària i després de cancel·lació del número RGSA de l'establiment d'elaboració i distribució i forn i brioixeria situat al carrer de Sagasta, 33, de la localitat del Port de Sagunt i propietat d'Horno Sagasta, SL.
  
Segons el que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se li concedeix un termini de 10 dies, comptador des de l'endemà de la recepció del present acord, per a formular les al·legacions i presentar els documents que convinguen al seu dret.
  
L'òrgan competent per a resoldre el present expedient és el director general per a la Salut Pública, segons la competència atribuïda per l'article 12.f del Decret 87/1999, de 30 de juliol, que aprova el Reglament Orgànic i Funcional de la Conselleria de Sanitat,.
  
D'acord amb el que disposa l'article 42.4 de la Llei 30/1992, de 26 de novembre, segons la redacció donada per la Llei 4/1999, se li informa que:
  
- El termini màxim per a resoldre i notificar el present procediment és de tres mesos comptadors des de la data del present acord, segons el que disposa l'article 42.3 de la mateixa llei, sense perjudici de les possibles interrupcions del termini esmentat que es puguen produir d'acord amb l'article 42.5.
  
- La falta de resolució expressa dins del termini legal per a dictar-ne una produirà la caducitat del procediment i l'arxivament de les actuacions, segons el que disposa l'article 44 de la mateixa llei, sense perjudici de la possibilitat d'iniciar un altre procediment.
  
- Per a obtenir informació sobre l'estat de la tramitació del seu procediment, pot adreçar-se a aquest centre, situat a València, al carrer de Sant Vicent, 83, telèfon 34 495 37 09, i a la Direcció General per a la Salut Pública, situada a València, al carrer de Rodríguez Fornos, 4, telèfon 93 171 78 36.